REPUBLIKA **** SLOVENIJA

 **STROKOVNI SVET RS ZA**

**SPLOŠNO IZOBRAŽEVANJE**

 1000 Ljubljana, Masarykova 16

Številka: 013-30/2024-3350-3

Datum: 30. 12. 2024

**ZAPISNIK 240. SEJE**

**STROKOVNEGA SVETA RS ZA SPLOŠNO IZOBRAŽEVANJE, 19. 12. 2024**

Prisotni člani: dr. Kristijan Musek Lešnik, dr. Klemen Lah, dr. Magdalena Šverc, dr. Milena Košak Babuder, dr. Mara Cotič, dr. Silvija Komočar, dr. Marina Tavčar Krajnc, dr. Janez Vogrinc, dr. Branka Rotar Pance, dr. Marko Marhl, Nevenka Zavrl, dr. Milena Ivanuš Grmek, Andreja Ahčin, dr. Samo Fošnarič, Boris Štih, Štefan István Varga, Lidija Žigon, Sebastijan Einsiedler, mag. Majda Jurkovič, ddr. Boris Aberšek, dr. Tomaž Grušovnik, mag. Marko Strle

Odsotni člani: dr. Gregor Jurak, Barbara Kampjut, Alberto Scheriani, dr. Anja Pirih, dr. David Movrin

Ostali prisotni: Vincenc Filipčič (ZRSŠ), Janja Zupančič, Rado Kostrevc, mag. Branka Hrast Debeljak, Aleš Ojsteršek, Beba Adamič Tomič, Vida Triler (vsi MVI)

Člani so sprejeli spremenjen dnevni red, popravljen z navedbami poslanih naslovov pravilnikov in sicer:

1. Potrditev zapisnika 239. seje
2. Potrjevanje učbenikov
3. Predlogi pravilnikov:
* Pravilnik o spremembah in dopolnitvah Pravilnika o normativih in standardih za izvajanje  izobraževalnih programov in vzgojnega programa na področju srednjega šolstva;
* Pravilnik o spremembah Pravilnika o normativih in standardih v srednjih šolah z italijanskim učnim jezikom;
* Pravilnik o spremembah Pravilnika o normativih in standardih v dvojezični srednji šoli;
* Pravilnik o spremembah Pravilnika o metodologiji financiranja izobraževalnih programov in vzgojnega programa na področju srednjega šolstva;
* Pravilnik  o spremembah Pravilnika o metodologiji financiranja izobraževalnih programov srednjih šol z italijanskim učnim jezikom;
* Pravilnik  o spremembah in dopolnitvah Pravilnika o metodologiji financiranja izobraževalnih programov dvojezične srednje šole.
1. Določitev prednostnih tem za izbor in sofinanciranje programov profesionalnega usposabljanja za šolsko leto 2025/26
2. Letno poročilo za splošno maturo 2024
3. Razno

**Ad 1.**

Na zapisnik 239. seje ni bilo pripomb.

Člani so soglasno sprejeli

**SKLEP 1: *Strokovni svet RS za splošno izobraževanje sprejme zapisnik 239. seje.***

**Ad 2.**

Predlog Komisije za učbenike, ki je podala v potrditev 5 novih in 8 ponovno potrjenih učbenikov, je predstavil dr. Marko Marhl, predsednik. Člane je obvestil, da je platforma za prijavo napak v zaključni fazi in se jo bo lahko v naslednjem letu že uporabljalo.

Člani so brez razprave soglasno sprejeli

**SKLEP 2: *Strokovni svet RS za splošno izobraževanje potrdi skupaj 13 učbenikov, kot jih je predlagala Komisija za učbenike (št. dok.: 0120-93 /2024-1 (7200), datum: 11.12. 2024) v skladu s 25. členom Zakona o organizaciji in financiranju vzgoje in izobraževanja (Uradni list RS, št.***[***16/07***](http://www.uradni-list.si/1/objava.jsp?sop=2007-01-0718)***– uradno prečiščeno besedilo,***[***36/08***](http://www.uradni-list.si/1/objava.jsp?sop=2008-01-1460)***,***[***58/09***](http://www.uradni-list.si/1/objava.jsp?sop=2009-01-2871)***,***[***64/09 – popr.***](http://www.uradni-list.si/1/objava.jsp?sop=2009-21-3033)***,***[***65/09 – popr.***](http://www.uradni-list.si/1/objava.jsp?sop=2009-21-3051)***,***[***20/11***](http://www.uradni-list.si/1/objava.jsp?sop=2011-01-0821)***,***[***40/12***](http://www.uradni-list.si/1/objava.jsp?sop=2012-01-1700)***– ZUJF,***[***57/12***](http://www.uradni-list.si/1/objava.jsp?sop=2012-01-2410)***– ZPCP-2D,***[***47/15***](http://www.uradni-list.si/1/objava.jsp?sop=2015-01-1934)***,***[***46/16***](http://www.uradni-list.si/1/objava.jsp?sop=2016-01-1999)***,***[***49/16 – popr.***](http://www.uradni-list.si/1/objava.jsp?sop=2016-21-2169)***,***[***25/17***](http://www.uradni-list.si/1/objava.jsp?sop=2017-01-1324)***– ZVaj,***[***123/21***](http://www.uradni-list.si/1/objava.jsp?sop=2021-01-2629)***,***[***172/21***](http://www.uradni-list.si/1/objava.jsp?sop=2021-01-3352)***,***[***207/21***](http://www.uradni-list.si/1/objava.jsp?sop=2021-01-4285)***,***[***105/22***](http://www.uradni-list.si/1/objava.jsp?sop=2022-01-2603)***– ZZNŠPP,***[***141/22***](http://www.uradni-list.si/1/objava.jsp?sop=2022-01-3469)***,*** [***158/22***](http://www.uradni-list.si/1/objava.jsp?sop=2022-01-4017)***– ZDoh-2AA in 71/23) in Pravilnikom o potrjevanju učbenikov (Ur. l. RS, št. 34/2015 in 27/2017).***

**Ad 3.**

Pravilnike s področja srednjega šolstva je predstavila mag. Branka Hrast Debeljak, generalna direktorica direktorata za srednje, višje šolstvo in izobraževanje odraslih.

Pojasnila je, da je SVZ zaradi vzporednega branja v času usklajevanja podal mnenje, da se vsi pravilniki imenujejo Pravilnik o spremembah in dopolnitvah Pravilnika, tako da so v končni različici pravilnikov to ustrezno popravili.

*Komisija za splošno izobraževalne srednje šole – poročala je predsednica Lidija Žigon - je na 169. seji sprejela sklep, v katerem je Strokovnemu svetu predlagala sprejem pozitivnega mnenja k vsem šestim obravnavanim pravilnikom.*

*Komisija za šolstvo manjšin – poročal je član Štefan Varga - je na 64. seji obravnavala 4 pravilnike za šolstvo manjšin in sprejela sklep, v katerem Strokovnemu svetu predlaga sprejem pozitivnega mnenja vseh štirih pravilnikov, h katerim so narodne skupnosti podale pozitivno mnenje.*

*V okviru točke razno glede pridobitve soglasja narodnih skupnosti za učne načrte, kjer morajo tudi sami opraviti veliko aktivnosti, predlagajo, da bi ZRSŠ istočasno, ko gradivo pošlje v pridobitev soglasja na MVI, poslal gradivo tudi na obe narodni skupnosti. Predlog člani strokovnega sveta podpirajo.*

Predsednik je predlagal sklep, ki so ga člani soglasno sprejeli:

**SKLEP 3: *Strokovni svet RS za splošno izobraževanje v skladu s 84. členom Zakona o organizaciji in financiranju vzgoje in izobraževanja (Uradni list RS, št.***[***16/07***](http://www.uradni-list.si/1/objava.jsp?sop=2007-01-0718)***– uradno prečiščeno besedilo, 36/08, 58/09,***

[***64/09 – popr.***](http://www.uradni-list.si/1/objava.jsp?sop=2009-21-3033)***,***[***65/09 – popr.***](http://www.uradni-list.si/1/objava.jsp?sop=2009-21-3051)***,***[***20/11***](http://www.uradni-list.si/1/objava.jsp?sop=2011-01-0821)***,***[***40/12***](http://www.uradni-list.si/1/objava.jsp?sop=2012-01-1700)***– ZUJF,***[***57/12***](http://www.uradni-list.si/1/objava.jsp?sop=2012-01-2410)***– ZPCP-2D,***[***47/15***](http://www.uradni-list.si/1/objava.jsp?sop=2015-01-1934)***,***[***46/16***](http://www.uradni-list.si/1/objava.jsp?sop=2016-01-1999)***,***[***49/16 – popr.***](http://www.uradni-list.si/1/objava.jsp?sop=2016-21-2169)***,***

[***25/17***](http://www.uradni-list.si/1/objava.jsp?sop=2017-01-1324)***– ZVaj,***[***123/21***](http://www.uradni-list.si/1/objava.jsp?sop=2021-01-2629)***,***[***172/21***](http://www.uradni-list.si/1/objava.jsp?sop=2021-01-3352)***,***[***207/21***](http://www.uradni-list.si/1/objava.jsp?sop=2021-01-4285)***,***[***105/22***](http://www.uradni-list.si/1/objava.jsp?sop=2022-01-2603)***– ZZNŠPP,***[***141/22***](http://www.uradni-list.si/1/objava.jsp?sop=2022-01-3469)***,*** [***158/22***](http://www.uradni-list.si/1/objava.jsp?sop=2022-01-4017)***– ZDoh-2AA in 71/23)***

***sprejme pozitivno mnenje k navedenim pravilnikom:***

* ***Pravilnik o spremembah in dopolnitvah Pravilnika o normativih in standardih za izvajanje  izobraževalnih programov in vzgojnega programa na področju srednjega šolstva;***
* ***Pravilnik o spremembah in dopolnitvah Pravilnika o normativih in standardih v srednjih šolah z italijanskim učnim jezikom;***
* ***Pravilnik o spremembah in dopolnitvah Pravilnika o normativih in standardih v dvojezični srednji šoli;***
* ***Pravilnik o spremembah in dopolnitvah Pravilnika o metodologiji financiranja izobraževalnih programov in vzgojnega programa na področju srednjega šolstva;***
* ***Pravilnik  o spremembah in dopolnitvah Pravilnika o metodologiji financiranja izobraževalnih programov srednjih šol z italijanskim učnim jezikom;***
* ***Pravilnik  o spremembah in dopolnitvah Pravilnika o metodologiji financiranja izobraževalnih programov dvojezične srednje šole.***

***kot jih je predlagalo Ministrstvo za vzgojo in izobraževanje (št.dok.:0070-115/2024/12, 0070-113/2024/12, 0070-111/2024/15, 0070-112/2024/13, 0070-116/2024/13, 0070-114/2024/12, datum: 28.11.2024).***

**Ad 4**

Določitev prednostnih tem za izbor in sofinanciranje programov profesionalnega usposabljanja za šolsko leto 2025/26 je predstavila Vida Trilar z Ministrstva za vzgojo in izobraževanje.

V razpravi je bilo opozorjeno na razumevanje 6. teme v četrtem odstavku in na velik razkorak med možnostmi in teorijo z vidika financiranja. Ministrstvo je zadeve pojasnilo in opozorilo, da gre za nujno potrebne teme profesionalnega usposabljanja, prednostne teme, ki so samo ena od oblik podpore, ki jih lahko ponudijo svetovalnim delavcem. Da ima ministrstvo zagotovljena finančna sredstva, da s pomočjo kohezijske politike podpre delo strokovnih delavcev, ker slednji poleg šolskih knjižničarjev v zadnjih letih nista bila deležna specifičnih podpornih ukrepov.

Člani so soglasno sprejeli naslednji

**SKLEP 4: *Strokovni svet RS za splošno izobraževanje v skladu z 8. členom Pravilnika o izboru in sofinanciranju programov nadaljnjega izobraževanja in usposabljanja strokovnih delavcev v vzgoji in izobraževanju (Uradni list RS, št. št. 33/17, 190/20 in 23/23) določi 7 prednostnih tem programov profesionalnega usposabljanja za šolsko leto 2025/26, ki jih je predlagalo Ministrstvo za vzgojo in izobraževanje (št. dok.: 1103-234/2024/4, datum: 20. 11. 2024).***

**Ad 5.**

Letno poročilo za splošno maturo 2024 je predstavila dr. Marina Tavčar Krajnc, predsednica DK SM.

*Komisija za splošno izobraževalne srednje šole – je na 169. seji sprejela sklep,* *da predlaga Strokovnemu svetu, da se seznani z letnim maturitetnim poročilom o splošni maturi 2024. Komisija je pozitivno sprejela uvodnik dr. Sakside, ki je lepo utemeljil in umestil maturo. Iz poročila je razvidno mnogo argumentov, ki kljub negativnem odnosu do mature izpostavijo pozitivne vrednosti celotnega maturitetnega sistema.*

*Člani tudi predlagajo, da SSSI izreče zahvalo in pohvalo vpletenim v maturitetnem sistemu.*

Predsednik je v imenu SSSI še enkrat izrekel zahvalo in pohvalo za vse opravljeno delo v vseh letih do sedaj.

V razpravi so člani izrazili nasprotujoča mnenja glede povezave slabših rezultatov pri petem predmetu mature in šibkega socialnega okolja in nasprotujoča mnenja glede uspešnosti teh dijakov na univerzitetnih študijskih programih. Opozorili so, da so se pri pripravi NPVI veliko ukvarjali z vprašanjem petega predmeta, primerljivosti poklicne in splošne mature in bi se težko strinjali z ugotovitvijo, da gre za socialni korektiv oziroma socialno mobilnost in menijo, da gre večinoma za lažno socialno mobilnost. Skupna skrb bi morala biti, da se ustvari dober sistem, ki bo omogočal vsem dijakom uspešno nadaljevanje študija.

Pojasnili so, zakaj ni prostora za skrajševanje časa ocenjevanja, ki si ga želijo dijaki.

Izrazili so različne poglede na »bonus« v času covida z vidika psihološke podpore.

Opozorili so na konkretno napako, ki se je zgodila v času mature in je bila kasneje odpravljena/popravljena.

V nadaljevanju je predsednik podal predlog sklepa, ki so ga vsi člani soglasno sprejeli:

**SKLEP 5: *Strokovni svet RS za splošno izobraževanje se je seznanil z Letnim poročilom o splošni maturi 2024, ki ga je sprejela Državna komisija za splošno maturo na 8. redni, razširjeni seji, dne 15. 11. 2024.***

Ker gre le za seznanitev s strani SSSI, sta glasovala tudi člana dr. Marina Tavčar Krajnc in dr. Tomaž

Grušovnik, ki sta so-avtorja poročila.

**Ad 6.**

**6.1.** Ministrstvo je člane v skladu s sedmim odstavkom 92. člena ZOFVI (sprememba UL RS, št. 71/23) seznanilo, da bo pri spremembah pravilnikov, ki urejajo izobrazbo strokovnih delavcev, odpiralo nove študijske programe in sicer bo minister uvrstil:

* univerzitetni študijski program prevajalski študij, Filozofska fakulteta Univerze v Ljubljani,
* univerzitetna programa prevajanja in tolmačenja, Filozofska fakulteta Univerze v Mariboru,
* magistrski študijski program druge stopnje prevajanje, Filozofska fakulteta Univerze v Ljubljani,
* magistrski študijski program druge stopnje prevajanje in tolmačenje Filozofska fakulteta Univerze v Mariboru,
* magistrski študijski program druge stopnje jezikovno posredovanje in prevajanje, Fakulteta za humanistične študije Univerze na Primorskem,

med študijske programe, ki so določeni kot ustrezni za učitelja posameznega tujega jezika, saj je področje teh študijskih programov v skladu s klasifikacijo KLASIUS-P-16 enako kot pri študijskih programih za pridobitev izobrazbe s področja posameznega jezika in ustreza področju (ustrezni tuji jezik), s katerih mora imeti znanja učitelj tujega jezika, kot je to za izobraževalne programe z znanji izvajalcev določil SSSI.

Sprememba določil o izobrazbenih pogojih za učitelje tujih jezikov bo urejena v pravilnikih, ki urejajo izobrazbo strokovnih delavcev v izobraževalnih programih osnovne šole, poklicnega in strokovnega izobraževanja in gimnazije, hkrati pa bodo vključene tudi spremembe, ki so predvidene po celotni vzgojno-izobraževalni vertikali in so že realizirane (vrtec, osnovna šola, vzgojni program):

* učitelj za komunikacijo v slovenskem znakovnem jeziku z dodano možnostjo nacionalne poklicne kvalifikacije tolmač slovenskega znakovnega jezika;
* svetovalni delavec in učitelj za dodatno strokovno pomočjo z magistrskim študijskim programom druge stopnje uporabna psihologija.

V razpravi so se odprla vprašanje glede pridobitve pedagoško andragoške izobrazbe (PAI) za prevajalce in tolmače, ki jo z vidika kakovosti člani zelo podpirajo. Pojasnjeno je bilo, da je PAI zakonsko določena in si jo bodo morali bodoči učitelji pridobiti, po zaporednem sistemu.

Ministrstvo je tudi pojasnilo, da so zbrali celoten nabor predlogov, ki naj bi precej širili nabor študijskih programov, a odločeni so samo glede prevajalcev, vse ostalo je še v fazi razprave.

Člani so ob zavedanju kadrovskih stisk večkrat opozorili na vprašanje kakovosti, ki se z nobeno odločitvijo ne sme znižati in vprašali, kako namerava ministrstvo pri odločitvah sodelovati z univerzami ter opozorili na pristojnosti SSSI, ki določi znanja strokovnih delavcev. Ministrstvo se tega zaveda, zato so v skladu s tem podani tudi njihovi predlogi. Spremembe se lahko zgodijo le s spremembo znanja izvajalcev, kar pa pomeni, da je potrebno izpeljaticelotno proceduro s strokovnimi obravnavami vse do končne potrditve/določitve sprememb na SSSI.

Člani so opozorili na postopek akreditacije študijskih programov pri nacionalni agenciji, pri čemer SSSI nima vpogleda v klasifikacijo (vsak študijski program pa ima več klasifikacij). Ministrstvo si ravno zaradi kakovosti ob nastali kadrovski krizi želi kontroliranega odpiranja kadrovskih pogojev.

Vprašanje kadrovskih pogojev je identificirala tudi delovna skupina, ki je pripravila strokovna izhodišča za NPVI. Predlog Nacionalnega programa je v obravnavi na ministrstvu.

Na glasbenem področju je letos julija Ministrstvo za delo, družino, socialne zadeve in enake možnosti sprejelo poklicno kvalifikacijo Inštruktor diatonične harmonike s kar šesto stopnjo izobrazbe. Člane zanima, ali bodo dodane še druge poklicne kvalifikacije in menijo, da je medresorsko sodelovanje med različnimi ministrstvi nujno. Nacionalna Komisija za glasbeno šolstvo je s sklepom proti temu ostro protestirala. Opozorijo, da so na eni strani zadeve zelo regulirane in se jih bo zelo previdno odpiralo, na drugi pa praksa, kjer ravnatelji vsak dan rešujejo kadrovske situacije.

Ministrstvo je pojasnilo, da NPK nima povezave z izobrazbo, prav tako ne gre za šesto stopnjo izobrazbe, ampak za šesto raven zahtevnosti dela, ki je popolnoma druga kategorija in ni izobrazba. V katalogu znanj za NPK se ne najde niti enega izraza s področja vzgoje in izobraževanja in zato tak inštruktor nima pogojev za opravljanje dela učitelja v glasbeni šoli. V Sloveniji ni mogoče študirati diatonične harmonike na akademski ravni, jo pa lahko v tujini. MVI je k navedenemu tudi samo protestiralo in opozorilo na poseg v sistem.

**6.2.** Državna sekretarka Janja Zupančič je predstavila novosti, ki jih prinaša novela Zakona o organizaciji in financiranju vzgoje in izobraževanja (ZOFVI).

V direktni povezavi s SSSI se spreminja 12. člen in sicer vsebine splošnega in posebnega dela programov in tudi 8. odstavek tega člena, da izhodišča za pripravo izobraževalnih programov pripravi pristojni javni zavod po 28. členu ZOFVI, določi pa jih pristojni strokovni svet na podlagi predhodnega soglasja ministra. Med programske elemente, ki so deli posebnega programa, se vključujejo tudi drugi programski dokumenti, kot so smernice, navodila in priporočila, vse pa z namenom zagotavljanja kakovosti.

Po predstavitvi so člani opozorili na spremenjeno vlogo ministra pri imenovanju ravnateljev in na njegov vpliv kot politika, tudi če je minister strokovnjak s šolskega področja. Ravno v izogib temu so v spremembi jasno navedeni kriteriji, kdaj minister sploh lahko zavrne podajo soglasja k imenovanju ravnatelja. Kriteriji so bili članom tudi predstavljeni.

Člane zanima, ali razmisleki glede institucionalne samoevalvacije vključujejo možnost, da bi bila oseba, zadolžena za izvajanje nacionalne samoevalvacije v zavodu, vrtcu ali šoli, delno razbremenjena učnih obveznosti. Pojasnjeno je bilo, da je besedilo novega člena razširjeno, kakovost v povezavi s samoevalvacijo, pri čemer področja spremljanja, standarde in kazalnike ter postopke za ugotavljanje in zagotavljanje kakovosti v vrtcih in šolah na nacionalni ravni določi minister. Navedeni so podatki, ki jih uporabljajo vrtci, šole in ministrstvo, ter vsi deležniki, vključeni v ta proces (šolska inšpekcija, Svet za kakovost in evalvacije idr.).

Člani so glede mikrodokazil vprašali, zakaj so ta omejena zgolj na pridobivanje pedagoško-andragoškega izobraževanja (PAI) in socialno pedagoških znanj. Ob tem so znova poudarili pomen zagotavljanja kakovosti poučevanja. Mikrodokazila so opredelili kot nov potencialni mehanizem ali instrument, ki bi moral biti vključen v sistem zagotavljanja kakovosti, pri čemer so pozvali k premišljenemu načrtovanju njihove uporabe. Pojasnjeno je bilo, da mikrodokazila na ravni EU javno niso natančno opredeljena, da jih na ministrstvu zelo pozorno spremljajo in še niso vključena v zakonodajo, kar bo potrebno storiti ob njihovi uporabi in so zato tudi na tem področju aktivnosti še v začetni fazi.

Na vprašanje, ali tokratna novela uvaja spremembo, ki določa, da država prevzame namensko financiranje občin kot ustanoviteljic vrtcev, ker nekatere občine ne upoštevajo zakonodaje in vrtci ob koncu leta poslujejo negativno, je bilo pojasnjeno, da se je povprečnina znatno povečala in da, če bi občine dosledno sledile zakonodajnim izhodiščem, ne bi prihajalo do neskladij in finančnih težav. V nekaterih primerih je bilo ministrstvo obveščeno o težavah s strani sindikatov in je takoj pristopilo k reševanju.

Predsednik se je članom zahvalil za sodelovanje v letu 2024 in vsem zaželel lepe praznike in vse dobro v 2025.

Sejo je zaključil ob 11.30.

 dr. Kristijan Musek Lešnik

 predsednik

Zapisala:

mag. Mojca Miklavčič

Opomba: Posnetek seje se nahaja na elektronskem mediju (CD) v glavni pisarni MVI, spis št. 013-30/2024-3350-4 in je dostopen vsem članom sveta po predhodni najavi.